Nomata Pasova celebration hem difren from Memorial, iumi savve lanem staka samting from Pasova. Olsem example, aposol Paul sei Jesus hem “Pasova sheepsheep bilong iumi.” (1Co 5:7) Olsem wei for putim blood bilong pikinini sheepsheep long door hem sevem laef bilong olketa firstborn, blood bilong Jesus hem sevem laef bilong pipol. (Eksodas 12:12, 13) And tu, olketa no brekem eni bon bilong sheepsheep wea olketa sakrifaesim for Pasova. Olsem tu, olketa no brekem eni bon bilong Jesus, nomata datwan hem samting wea olketa savve duim evritaem long man wea olketa hangem long post.—Eksodas 12:46; Joh 19:31-33, 36.
tpi_Latn